هيدرا ليرنا

هيدرا ليرنا هو كائن اسطوري على هيئة افعى متعددة الرؤوس في الاساطير اليونانية وكانت بتسكن مستنقعات ليرنا القريبة من مدينة ارغوس. اشتهرت بقدرتها المرعبة زي انه كلما قُطع لها رأس، نبت مكانه رأسان جديدان كما كان دمها ونفسها سامين.

 تاريخ اسطورة هيدرا 
اقدم حكاية معروفة عن الهيدرا موجودة في كتاب الثيوغونيا لهسيود، واقدم صور للوحش اتلقت على زوج من مشابك برونز بيرجعوا لحوالي سنة 700 قبل الميلاد. في المصدرين دول، عناصر اسطورة الهيدرا الاساسية كانت موجودة من الاول وهي تعبان له كذا رأس، وهرقل بيقتله بمساعدة ايولاوس. المشابك دي بتصور هيدرا عندها ستة رؤوس، بس عدد الرؤوس اتحدد لاول مرة عند الكايوس حوالي سنة 600 قبل الميلاد لما قال انهم تسعة رؤوس. بعده بمية سنة، سيمونيدس زود العدد وخلاه خمسين رأس، بينما يوربيديس وفيرجيل وغيرهم محددوش رقم معين. هيراقليتوس المفارق حاول يفسر الاسطورة وقال ان الهيدرا ممكن تكون تعبان برأس واحدة ومعاها صغارها. وزي ما عدد الرؤوس كان بيختلف، كمان قدرة الوحش على انه يرجع الرؤوس اللي اتقطعت كانت بتختلف حسب الزمن والكاتب. اول ذكر للحكاية دي كان عند يوربيديس، اللي قال ان الهيدرا كانت بتطلع رأسين مكان كل رأس يقطعها هرقل. وفي محاورة يوثيديموس لافلاطون، سقراط شبه يوثيديموس واخوه ديونيسيدوروس بهيدرا سفسطائية، كل ما تفندله حجة يطلعلك اتنين غيرها. باليفاتوس واوڤيد وديودور الصقلي اتفقوا مع يوربيديس، بينما سيرفيوس قال انها كانت بتطلع تلات رؤوس كل مرة. رسومات بترجع لحوالي سنة 500 قبل الميلاد بتصور الهيدرا بديلين غير الرؤوس الكتير، وده معناه ان فكرة التجدد كانت موجودة، بس ولا مصدر ادبي ذكر الحكاية دي والهيدرا كان ليها شبه كبير بمخلوقات اسطورية في ديانات الشرق الادنى القديم.
 مصادر 
تصنيف:مخلوقات اسطوريه
تصنيف:اساطير